open-index/open-wikipedia-markdown huggingface dataset:
วัดศักดิ์คุณาราม

**วัดศักดิ์คุณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี มีเนื้อที่ 24 ไร่

ในบริเวณวัดศักดิ์คุณารามเคยเป็นสนามรบไทยกับพม่า ปรากฏหลักฐานคือคันคูรบหรือคูค่าย ประชาชนจึงเรียก **วัดหัวคู** ต่อมากรมพระยาวชิรญาณวโรรสได้เปลี่ยนชื่อวัดเป็น **วัดวินัยนิวาสประดิษฐ์** เรียกสั้น ๆ ว่า **วัดวินัย** หลังจากนั้นพระปลัดศักดิ์ ได้มาเป็นเจ้าอาวาสและได้รับพระราชทานสมณศักดิ์เป็นพระครูคณานุกุล เมื่อท่านมรณภาพ คณะสงฆ์ได้เปลี่ยนชื่อวัดมาเป็น "วัดศักดิ์คุณาราม" สำนักงานพระพุทธศาสนาแห่งชาติระบุตั้งวัดเมื่อ พ.ศ. 2387 ได้รับพระราชทานวิสุงคามสีมาเมื่อ พ.ศ. 2389

อาคารเสนาสนะที่สำคัญ ได้แก่ อุโบสถที่มีหลังคาสองชั้นมุงกระเบื้อง พื้นคอนกรีตเสริมเหล็ก ฝาผนังครึ่งปูนครึ่งไม้ เสาประตูหน้าต่างทำด้วยไม้ ภายในอุโบสถประดิษฐานพระประธานทำด้วยปูนลงรักปิดทอง ปางประทานพร หน้าตักกว้าง 1.6 เมตร สูง 2.25 เมตร สร้างเมื่อ พ.ศ. 2389 และมีศาลาการเปรียญทรงไทย หลังคาสองชั้น เป็นอาคารชั้นเดียว สร้างเมื่อ พ.ศ. 2342

## รายนามเจ้าอาวาส
* พระครูคณานุกูล (ศักดิ์ ธมฺมรกฺขิโต) พ.ศ. 2453–2475
* พระสมุห์ ชู เกสโร พ.ศ. 2476–2490
* พระอธิการมหาพร้อม ญาณโสภโณ พ.ศ. 2490–2495	 
* พระครูกิตติญาณโสภิต (มงคล ปิยสโภ) พ.ศ. 2496–

## อ้างอิง

ศักดิ์คุณาราม
หมวดหมู่:โบราณสถานในจังหวัดสุราษฎร์ธานี
ยูไนเต็ดรัสเซีย

**ยูไนเต็ดรัสเซีย** (; ) เป็นพรรคการเมืองอนุรักษ์นิยมของประเทศรัสเซีย ในฐานะพรรคที่ใหญ่ที่สุดในประเทศรัสเซีย พรรคนี้ครองที่นั่งในสภา 325 (หรือ 72.22%) จากทั้งหมด 450 ที่นั่งใน สภาดูมา ณ ปี ค.ศ. 2022 ซึ่งถือเป็นเสียงข้างมากในสภาตั้งแต่ปี ค.ศ. 2007 พรรคดังกล่าวก่อตั้งขึ้นในเดือนธันวาคม ค.ศ. 2001 ผ่านการควบรวมของพรรคยูนิตี้ และพรรคปิตุภูมิ-ออลรัสเซีย

ยูไนเต็ดรัสเซียสนับสนุนนโยบายของประธานาธิบดีวลาดิมีร์ ปูติน ซึ่งเคยดำรงตำแหน่งหัวหน้าพรรคในช่วงตำแหน่งประธานาธิบดีของดมิตรี เมดเวเดฟ ปูตินยังคงเป็นผู้นำโดย*พฤตินัย*แม้จะไม่ได้เป็นผู้นำอย่างเป็นทางการหรือเป็นสมาชิกของพรรคก็ตาม พรรคถึงจุดสูงสุดในการเลือกตั้งสภานิติบัญญัติของรัสเซีย ค.ศ. 2007 ด้วยคะแนนเสียง 64.3% ในขณะที่ความนิยมลดลงในช่วงไม่กี่ปีที่ผ่านมา อุดมการณ์ของพรรคไม่สอดคล้องกันแต่โอบรับนักการเมืองและเจ้าหน้าที่โดยเฉพาะ ซึ่งมีมุมมองทางการเมืองที่หลากหลายที่สนับสนุนปูติน พรรคจะดึงดูดผู้มีสิทธิเลือกตั้งที่สนับสนุนปูตินและไม่ใช่อุดมการณ์เป็นหลัก และมักถูกจัดโดยนักรัฐศาสตร์ว่าเป็น "พรรคเต๊นท์ใหญ่" หรือเป็น "พรรคแห่งอำนาจ" ในปี ค.ศ. 2009 พรรคอนุรักษ์นิยมรัสเซียได้ประกาศให้แนวคิดอนุรักษนิยมรัสเซียเป็นอุดมการณ์อย่างเป็นทางการ

## อ้างอิง
 

## แหล่งข้อมูลอื่น

* Official website of United Russia 
* Official website of the Duma fraction  
* Youth wing of the party

หมวดหมู่:พรรคการเมืองรัสเซีย
หมวดหมู่:องค์การที่ก่อตั้งในปี พ.ศ. 2544
หมวดหมู่:ลัทธิต่อต้านอเมริกา
วอลเลย์บอลโปรชาเลนจ์ 2022

**วอลเลย์บอลโปรชาเลนจ์ 2022** เป็นการแข่งขันวอลเลย์บอลโปรชาเลนจ์ครั้งที่ 11 ซึ่งในฤดูกาลนี้จะมีสโมสรเข้าร่วมการแข่งขันเป็น 6 สโมสร โดยจะเริ่มแข่งขันระหว่างวันที่ 29 ถึง 31 ตุลาคม พ.ศ. 2565 ณ โรงเรียนเทศบาล 1 (เยี่ยมเกษสุวรรณ) จังหวัดสมุทรปราการ

## ทีมชาย
### ตารางคะแนน

|}

### ผลการแข่งขัน

|}

## ทีมหญิง
### ตารางคะแนน

|}

### ผลการแข่งขัน

|}

## อ้างอิง

## แหล่งข้อมูลอื่น
* 
* 

หมวดหมู่:วอลเลย์บอลโปรชาเลนจ์
หมวดหมู่:วอลเลย์บอลในปี พ.ศ. 2565
หมวดหมู่:การแข่งขันกีฬาในจังหวัดสมุทรปราการ
เรลส์เวสต์!

***เรลส์เวสต์!*** () เป็นวิดีโอเกม ค.ศ. 1984 ที่เผยแพร่โดยบริษัทสทราทีจิกซิมูเลชันส์

## รูปแบบการเล่น
*เรลส์เวสต์!* เป็นเกมที่ทางรถไฟในช่วง ค.ศ. 1870 ถึง ค.ศ. 1900 เป็นจุดเน้นของการจำลองทางเศรษฐกิจ

## การตอบรับ
ได้วิจารณ์เกมสำหรับนิตยสาร*[[คอมพิวเตอร์เกมมิงเวิลด์]]* และกล่าวว่า "*เรลส์เวสต์*มีส่วนประกอบคุณภาพสูงที่คาดหวังจากเอสเอสไอ ซึ่งสนุกมากเมื่อผู้เล่นทุกคนเป็นมนุษย์ ถึงแม้ว่าพวกเขาจะไม่มีประสบการณ์ก็ตาม มันจะทำให้การฝึกหัดในห้องเรียนที่ยอดเยี่ยมอยู่ในมือของครูที่มีความสามารถ*

== บทวิจารณ์ ==
* *คอมพิวเตอร์เกมมิงเวิลด์* - เดือนตุลาคม ค.ศ. 1990

== อ้างอิง ==


== แหล่งข้อมูลอื่น ==
* [https://archive.org/details/softalkv4n11jul1984/page/n81/mode/2up Review] in *Softalk*
* [https://archive.org/details/1985-01-anticmagazine/page/n77/mode/2up Review] in *Antic''
* Review in Family Computing
* Review in Page 6
* Review in Electronic Games
* Review in MicroTimes
* Review in GAMES Magazine

หมวดหมู่:วิดีโอเกมที่ออกวางจำหน่ายในปี พ.ศ. 2527
หมวดหมู่:เกมสำหรับคอมโมดอร์ 64
หมวดหมู่:วิดีโอเกมจำลองธุรกิจทางรถไฟ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีฉากในสหรัฐ
ออคโทพาร์ทแทรเวเลอร์ II

***ออคโทพาร์ทแทรเวเลอร์ II*** ( ) เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์เอนิกซ์ ตัวเกมเป็นเกมภาคต่อของเกม *[[ออคโทพาร์ทแทรเวเลอร์]]* และเป็นเกมลำดับที่สามในชุดเกมต่อจากเกม *[[ออคโทพาร์ทแทรเวเลอร์: แชมเปียนส์ออฟเดอะคอนติเนนต์]]* อันเป็นเกมมือถือภาคก่อน แม้ว่ามันจะมีตัวละครใหม่และฉากที่แยกจากเกมก่อนหน้า ตัวเกมวางจำหน่ายทั่วโลกในวันที่ 24 กุมภาพันธ์ ค.ศ. 2023
## การพัฒนา
ตัวเกมประกาศเปิดตัวครั้งแรกในงานนินเท็นโดไดเรกต์ ในวันที่ 13 กันยายน ค.ศ. 2022 โดยมีการแสดงรูปแบบการเล่นเกมสดครั้งแรกที่งานโตเกียวเกมโชว์ในอีกไม่กี่วันต่อมา เช่นเดียวกับ 2 เกมก่อนหน้าในชุดเกม *ออคโทพาร์ทแทรเวเลอร์ II* ใช้รูปแบบกราฟิกที่ขนานนามว่า "เอชดี-ทูดี" ซึ่งเป็นแนวทางที่สร้างรูปแบบกราฟิกแบบพิกเซลสองมิติขึ้นมาใหม่ในยุควิดีโอเกมแบบ 16 บิตและนำเสนอในรูปแบบไดโอรามาสามมิติที่มีความละเอียดสูง ในระหว่างที่ประกาศเปิดตัว ตัวเกมคาดว่าจะพัฒนาเสร็จสมบูรณ์แล้วประมาณ 90 เปอร์เซนต์ ตัวเกมวางจำหน่ายในวันที่ 24 กุมภาพันธ์ ค.ศ. 2023 สำหรับนินเท็นโด สวิตช์ เพลย์สเตชัน 4 เพลย์สเตชัน 5 และ ไมโครซอฟท์ วินโดวส์ โดยตัวเกมแบบลิมิเด็ตอีดีชันจะมีฟิกเกอร์ตัวละครหลักทั้งแปดตัวและอาร์ตบุ๊ก

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมแฟนตาซี
หมิงฉือลู่

**หมิงฉือลู่** () เป็นหนังสือรายปีเกี่ยวกับจักรพรรดิแห่งราชวงศ์หมิง (ค.ศ. 1368–1644) เป็นแหล่งข้อมูลประวัติศาสตร์ที่ใหญ่ที่สุดแหล่งเดียวของราชวงศ์หมิง นักประวัติศาสตร์สมัยใหม่เห็นว่า หนังสือชุดนี้ "มีบทบาทสำคัญอย่างยิ่งในการประกอบสร้างสังคมและการเมืองหมิงขึ้นใหม่ในทางประวัติศาสตร์" หลังราชวงศ์หมิงล่มสลายแล้ว ราชวงศ์ชิงใช้หนังสือชุดนี้เป็นแหล่งข้อมูลหลักในการจัดทำ *[[หมิงฉือ]]*

ในประเทศไทยมีการแปล *หมิงฉือลู่* และ *[[ชิงฉือลู่]]* เฉพาะในส่วนที่เกี่ยวข้องกับสยาม ออกเผยแพร่เมื่อ พ.ศ. 2549 ใช้ชื่อว่า *หมิงสือลู่-ชิงสือลู่ บันทึกเรื่องจริงแห่งราชวงศ์หมิงและราชวงศ์ชิง ตอนว่าด้วยสยาม*

## แหล่งข้อมูลทางประวัติศาสตร์

*[[ฉือลู่]]* สำหรับจักรพรรดิแต่ละพระองค์นั้น สำนักประวัติศาสตร์ที่เน่ย์เก๋อแต่งตั้งขึ้นจะเป็นผู้เรียบเรียงขึ้นหลังจากจักรพรรดิพระองค์นั้นสวรรคต โดยใช้แหล่งข้อมูลทางประวัติศาสตร์หลายประเภท เช่น

# ฉี่จฺวีจู้ (起居注) เป็นบันทึกพระราชกิจและพระราชดำรัสรายวันของจักรพรรดิในราชสำนัก
# รื่อลี่ (日曆) เป็นเอกสารที่คณะกรรมการชุดหนึ่งจัดทำขึ้นโดยใช้บันทึกรายวันและงานเขียนอื่น ๆ เป็นแหล่งข้อมูล เอกสารเหล่านี้มีความเห็นยุติตรงกันว่าเป็นแหล่งข้อมูลในการเรียบเรียง *ฉือลู่*
# แหล่งข้อมูลอื่น เช่น เอกสารที่รวบรวมจากศูนย์มณฑล และคัดออกมาจากเอกสารราชการ เช่น ฎีกา หนังสือจากเสนาบดี และกิจจานุเบกษาของนครหลวง

## รายชื่อ

## อ้างอิง
### บรรณานุกรม

### แหล่งข้อมูล
* 
*  provides detailed and extensive background information on how the Ming Shi-lu was composed and the rhetoric that it uses.

## อ่านเพิ่ม
* Wade, Geoff. tr. (2005). ''Southeast Asia in the Ming Shi-lu: an open access resource''. Singapore: Asia Research Institute and the Singapore E-Press, National University of Singapore.

## แหล่งข้อมูลอื่น
* 
* 
* Interactive scholarly edition, with critical English translation and multimodal resources mashup (publications, images, videos) Engineering Historical Memory.

หมวดหมู่:ราชวงศ์หมิง
หมวดหมู่:ประวัติศาสตร์จีน
โรคของระบบประสาท

**โรคของระบบประสาท** () หมายรวมถึงโรคและความผิดปกติใดๆ ที่เกิดกับระบบประสาท ไม่ว่าจะเป็นสมอง ไขสันหลัง และเส้นประสาท ความผิดปกติอาจมีที่มาทางโครงสร้าง ทางชีวเคมี ทางกิจกรรมไฟฟ้า และอื่นๆ ทำให้เกิดอาการได้หลากหลาย เช่น อัมพาต กล้ามเนื้ออ่อนแรง กล้ามเนื้อสูญเสียการประสานงาน ประสาทสัมผัสบกพร่อง ชัก สับสน เจ็บปวด ซึมหมดสติ เป็นต้น โรคของระบบประสาทมีเป็นที่รู้จักแล้วหลายโรค มีทั้งที่พบได้บ่อยและพบได้น้อย การตรวจหาโรคทำได้โดยการตรวจร่างกายระบบประสาท องค์ความรู้เกี่ยวกับการศึกษาและรักษาโรคของระบบประสาทถือเป็นการแพทย์เฉพาะทางเรียกว่าประสาทวิทยา (neurology) และจิตประสาทวิทยา (neuropsychology)
## อ้างอิง

## แหล่งข้อมูลอื่น
บอร์นพิงก์เวิลด์ทัวร์

**บอร์นพิงก์เวิลด์ทัวร์** () เป็นทัวร์คอนเสิร์ตรอบโลกครั้งที่สองของเกิร์ลกรุปเกาหลีใต้ แบล็กพิงก์ เพื่อส่งเสริมสตูดิโออัลบั้มเกาหลีชุดที่สอง *[[บอร์นพิงก์]]*

## เบื้องหลัง
ในวันที่ 6 กรกฎาคม 2022 วายจีเอนเตอร์เทนเมนต์ยืนยันว่าแบล็กพิงก์จะออกเพลงใหม่และเริ่มเวิลด์ทัวร์ครั้งใหญ่ในช่วงปลายปี ในวันที่ 31 กรกฎาคม มีการเปิดเผยว่าสตูดิโออัลบั้มเกาหลีชุดที่สอง *[[บอร์นพิงก์]]* จะออกในเดือนกันยายน ตามด้วยเวิลด์ทัวร์ซึ่งจะเริ่มในเดือนตุลาคม เมื่อวันที่ 8 สิงหาคม แบล็กพิงก์ประกาศการทัวร์ 36 รอบ ระหว่างเดือนตุลาคม 2022 ถึงเดือนมิถุนายน 2023 ซึ่งครอบคลุมพื้นที่ในทวีปเอเชีย อเมริกาเหนือ ยุโรป และโอเชียเนีย และอาจเพิ่มวันทัวร์อีกในอนาคต

## รายชื่อเพลง
# "ฮาวยูไลก์แดต"
# "พริตตีซาเวจ"
# "วิสเซิล"
# "โดนต์โนว์วอตทูดู"
# "เลิฟซิกเกิลส์"
# "คิลดิสเลิฟ"
# "เครซีโอเวอร์ยู"
# "เพลย์อิงวิทไฟร์"
# "แทลลี"
# "พิงก์เวนอม"
# "ฟลาวเวอร์" (จีซูแสดงเดี่ยว)
# "ยูแอนด์มี" (เจนนีแสดงเดี่ยว)
# "ฮาร์ดทูเลิฟ" / "ออนเดอะกราวด์" (โรเซแสดงเดี่ยว)
# "ลลิษา" / "มันนี" (ลิซ่าแสดงเดี่ยว)
# "ชัตดาวน์" 
# "ไทปาเกิร์ล"
# "ตู-ดู ตู-ดู"
# "ฟอร์เอเวอร์ยัง"
**อองคอร์**
# "บูมบายาห์"
# "เยห์เยห์เยห์"
# "สเตย์"
# "แอสอิฟอิตส์ยัวร์ลาสต์"

## อ้างอิง

หมวดหมู่:คอนเสิร์ตทัวร์ในปี พ.ศ. 2565
หมวดหมู่:คอนเสิร์ตทัวร์ในสหรัฐ
หมวดหมู่:คอนเสิร์ตทัวร์ในประเทศไทย
สภาดูมา

**สภาดูมา** (; ) มีชื่อย่อในภาษารัสเซียว่า **กอสดูมา** () เป็นสภาผู้แทนราษฎรของสหพันธรัฐรัสเซีย ขณะที่สภาสูงคือสภาสหพันธรัฐ สำนักงานใหญ่ดูมาตั้งอยู่ใจกลางกรุงมอสโก ห่างจากจตุรัสมาเนจเพียงไม่กี่ก้าว สมาชิกของสมาถูกเรียกว่าเจ้าหน้าที่ สภาดูมาเข้ามาแทนที่โซเวียตสูงสุดอันเป็นผลมาจากรัฐธรรมนูญฉบับใหม่ที่นำเสนอโดยบอริส เยลต์ซิน ภายหลังวิกฤตการณ์รัฐธรรมนูญรัสเซีย พ.ศ. 2536 และได้รับการอนุมัติในการลงประชามติทั่วประเทศ

ในการเลือกตั้งสภานิติบัญญัติของรัสเซียในปี ค.ศ. 2007 และ 2011 มีการใช้ตัวแทนตามสัดส่วนแบบบัญชีรายชื่อเต็มพรรคพร้อมระบบเกณฑ์การเลือกตั้ง 7% แต่สิ่งนี้ก็ถูกยกเลิกในเวลาต่อมา ระยะเวลาของสภานิติบัญญัติในขั้นต้นคือ 2 ปีในช่วงการเลือกตั้ง ค.ศ. 1993-1995 และ 4 ปีในช่วงการเลือกตั้ง ค.ศ. 1999-2007; ตั้งแต่การเลือกตั้ง ค.ศ. 2011 มีวาระ 5 ปี

## หมายเหตุ


## อ้างอิง
 

## แหล่งข้อมูลอื่น
*
วัดกลางปากกราน

**วัดกลางปากกราน** หรือ **วัดกลางคลองตะเคียน**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองตะเคียน ในตำบลปากกราน อำเภอพระนครศรีอยุธยา จังหวัดพระนครศรีอยุธยา 

วัดกลางปากกรานสร้างขึ้นมาตั้งแต่สมัยกรุงศรีอยุธยาตอนต้น ซึ่งสร้างขึ้นมาคู่กับวัดนาค ชาวบ้านจะเรียกชื่อวัดทั้งสองว่า "วัดนาควัดกลาง" หรือ "วัดกลางวัดนาค" ปัจจุบันวัดนาคได้กลายไปเป็นวัดร้างหลังกรุงศรีอยุธยาแตก เมื่อ พ.ศ. 2310 ส่วนวัดกลางปากกรานก็เสื่อมโทรมแทบจะเป็นวัดร้าง จนเมื่อ พ.ศ. 2430 ได้รับการบูรณะพัฒนาโดยย้ายเสนาสนะต่าง ๆ ทั้งกุฏิ ศาลาการเปรียญ อุโบสถ ต่อมาในสมัยหลวงปู่เหมือนเป็นเจ้าอาวาส ได้ดำเนินการร่วมกับพระบำราญคดีจีน นายอากรสารายาฝิ่น นางทับทิมภรรยา และนางเขียนแม่ยาย ได้บริจาคทรัพย์อุปถัมภ์ในการก่อสร้าง ได้รับการพัฒนามาตามลำดับ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 11 มิถุนายน พ.ศ. 2441

ปูชนียวัตถุที่สำคัญ ได้แก่ *พระพุทธมหามิ่งมงคล* เป็นพระประธานประดิษฐานอยู่ภายในอุโบสถหลังเก่า สร้างขึ้นในสมัยกรุงศรีอยุธยาตอนต้น ด้านหน้าวัดมีพระพุทธรูปปางประทานพรโบราณเก่าแก่องค์หนึ่ง มีรูปปั้นหนุมานอมจันทร์ พระพุทธรูปสมเด็จกริ่งคลองตะเคียน  และพระพุทธรูปแผงพระเจ้าสิบชาติ

## อ้างอิง

กลางปากกราน
วัดโคกสะพานขาว

**วัดโคกสะพานขาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าไร่ อำเภออรัญประเทศ จังหวัดสระแก้ว

ในอดีตบริเวณบ้านโคกยังไม่มีวัด เมื่อชาวบ้านต้องการทำบุญต้องไปทำบุญที่วัดอนุบรรพต ซึ่งตั้งอยู่ที่หมู่ 2 บ้านเขาน้อย ตำบลบ้านใหม่หนองไทร อำเภออรัญประเทศ จังหวัดสระแก้วและต้องเดินทางผ่านสนามบิน (ปัจจุบันคือสวนกาญจนาภิเษก) ซึ่งเดินทางไม่สะดวกนัก ชาวบ้านโคกก็เริ่มอาศัยกันหนาแน่น นายจร น้อยมณี อดีตกำนันตำบลป่าไร่ และชาวบ้านได้ประชุมและเห็นว่า ควรสร้างวัดประจำหมู่บ้านขึ้น เพื่อให้ชาวบ้านโคก ได้มีศาสนสถานในการประกอบกิจกรรมด้านศาสนา โดยร่วมกันบริจาคเงินได้จำนวนหนึ่ง เพื่อนำไปซื้อที่ดิน และสร้างที่พักสงฆ์โคกสะพานขาวขึ้นเมื่อ พ.ศ. 2536 ยังได้นิมนต์หลวงปู่เสาร์ อุปสนฺโต พระสงฆ์วัดอนุบรรพต มาเป็นเจ้าอาวาส ซึ่งถือว่าเป็นเจ้าอาวาสรูปแรกของวัดโคกสะพานขาว จนตั้งเป็นวัดเมื่อวันที่ 26 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553

ลักษณะเด่นวัดได้แก่ ซุ้มประตูช้างขนาดใหญ่และภาพจิตรกรรมฝาผนัง

## รายนามเจ้าอาวาส
* หลวงปู่เสาร์ อุปสนฺโต พ.ศ. 2526–2543
* มหาสุทิน ฉันทโก พ.ศ. 2546
* พระครูโกศล อรรถศาล พ.ศ. 2546–
* หลวงปู่สอน

## อ้างอิง

โคกสะพานขาว
บีเอ็มเอ็กซ์ชิงแชมป์โลก

**บีเอ็มเอ็กซ์ชิงแชมป์โลก**  เป็นการแข่งขันชิงแชมป์โลกสำหรับกีฬาจักรยานบีเอ็มเอ็กซ์ (จักรยานวิบาก) ที่จัดขึ้นภายใต้ข้อบังคับของสหภาพจักรยานระหว่างประเทศ (UCI) ซึ่งเป็นองค์กรปกครองกีฬาระหว่างประเทศ

การแข่งขันบีเอ็มเอ็กซ์ชิงแชมป์โลกจัดขึ้นทุกปี และผู้ชนะในแต่ละการแข่งขันจะได้รับรางวัล*แชมป์โลกจักรยานบีเอ็มเอ็กซ์* เทศกาลแข่งขันจักรยานสามวันนี้ไม่ควรสับสนกับ บีเอ็มเอ็กซ์ซูเปอร์ครอสเวิร์ลคัพ ซึ่งเป็นรายการแข่งบีเอ็มเอ็กซ์ระดับนานาชาติที่จัดขึ้นในหลายพื้นที่ตลอดทั้งปี

สหพันธ์ฯ จะมอบเหรียญทองและเสื้อสีรุ้งให้กับผู้ชนะ เหรียญเงินและเหรียญทองแดงเป็นของผู้เข้าแข่งขันอันดับสองและสาม แชมป์โลกจะสวมเสื้อสีรุ้งจนถึงการแข่งขันชิงแชมป์ปีถัดไป แต่อาจสวมใส่ได้เฉพาะในประเภทการแข่งขันที่ชนะเท่านั้น

## ตารางสรุปเหรียญรางวัล
ตารางเหล่านี้รวมผู้ชนะเลิศในประเภทการแข่งขันชิงแชมป์ทั้งหมด ทั้งชายและหญิง รุ่นจูเนียร์และอีลิท บีเอ็มเอ็กซ์ และครุยเซอร์

### ตารางสรุปเหรียยรางวัล

;1996–2021, ทุกรายการ (ณ ค.ศ. 2021)

## อ้างอิง
 

## แหล่งข้อมูลอื่น

* Union Cycliste Internationale

หมวดหมู่:ชิงแชมป์โลก
จักรยานเสือภูเขาชิงแชมป์โลก

**จักรยานเสือภูเขาชิงแชมป์โลก**  เป็นการแข่งขันชิงแชมป์โลกสำหรับกีฬาจักรยานเสือภูเขาในประเภทการครอสคันทรี ดาวน์ฮิลล์ และโฟร์ครอส จัดโดย สหภาพจักรยานระหว่างประเทศ (UCI) ซึ่งเป็นหน่วยงานกำกับดูแลกีฬาจักรยานโลก

ผู้เข้าเส้นชัยสามคนแรกในแต่ละสาขาในการแข่งขันชิงแชมป์โลกจะได้รับเหรียญทอง เหรียญเงิน และเหรียญทองแดง ผู้ชนะของแต่ละสาขาจะได้รับสิทธิ์สวมเสื้อสีรุ้งในการแข่งขันสาขาเดียวกันจนถึงการแข่งขันชิงแชมป์โลกในปีต่อไป ไม่เหมือนกับการแข่งขันจักรยานเสือภูเขาอื่นที่สหพันธ์ฯ รับรอง ผู้เข้าแข่งขันในชิงแชมป์โลกจะเป็นตัวแทนของทีมระดับชาติมากกว่าทีมเชิงพาณิชย์ การแข่งขันชิงแชมป์โลกมักจะจัดขึ้นในช่วงปลายฤดูกาล

## รายการ





## อ้างอิง
 

## แหล่งข้อมูลอื่น

*เว็บไซต์จักรยานเสือภูเขา
*Uเว็บไซต์จักรยานเสือภูเขาชิงแชมป์โลก

 
หมวดหมู่:ชิงแชมป์โลก
จักรยานเออเบินชิงแชมป์โลก

thumb|300px|โลแกน มาร์ติน ลงแข่งบีเอ็มเอ็กซ์ฟรีสไตล์ในการแข่งขันจักรยานเออเบินชิงแชมป์โลกที่เฉิงตูใน ค.ศ. 2017

**จักรยานเออเบินชิงแชมป์โลก**  เป็นการแข่งขันชิงแชมป์โลกสำหรับ บีเอ็มเอ็กซ์ฟรีสไตล์ ครอสคันทรีเอลิมิเนเตอร์ และไทรอัล จัดแข่งขันโดยสหภาพจักรยานระหว่างประเทศ (UCI) ซึ่งเป็นหน่วยงานกำกับดูแลกีฬาจักรยานโลก

## สนามแข่ง

## รายการ




= อ้างอิง == 
 

## แหล่งข้อมูลอื่น

* เว็บไซต์การแข่งขัน 
* เว็บไซต์บีเอ็มเอ็กซ์ฟรีสไตล์
* เว็บไซต์เสือภูเขา
* เว็บไซต์ไทรอัล

หมวดหมู่:ชิงแชมป์โลก
ยิมนาสติกสากลชิงแชมป์โลก

**ยิมนาสติกสากลชิงแชมป์โลก** () เป็นการแข่งขันกีฬายิมนาสติกสากลระดับโลกที่ควบคุมโดยสหพันธ์ยิมนาสติกนานาชาติ (FIG) การแข่งขันชิงแชมป์ครั้งแรกจัดขึ้นในปี ค.ศ. 1903 สำหรับนักยิมนาสติกชายเท่านั้น นับตั้งแต่การแข่งขันครั้งที่ 10 ในปี ค.ศ. 1934 รายการหญิงได้จัดแข่งขันร่วมกับรายการชาย

สหพันธ์ฯ ก่อตั้งในปี ค.ศ. 1881 และเดิมมีชื่อว่า FEG (Fédération Européenne de Gymnastique) แต่เปลี่ยนชื่อในปี ค.ศ. 1921 เป็น Fédération Internationale de Gymnastique (FIG); การเปลี่ยนชื่อนี้มีความสัมพันธ์คร่าว ๆ กับการตั้งชื่อที่แท้จริงของการแข่งขันชิงแชมป์โลก แม้ว่าการแข่งขันดังกล่าวจัดขึ้นครั้งแรกในปี ค.ศ. 1903 แต่เดิมพวกเขาไม่ได้เรียกว่า "ชิงแชมป์โลก" การแข่งขันครั้งแรกที่เรียกจริง ๆ ว่า 'ชิงแชมป์โลก' หรือ 'World Championships' เป็นการแข่งขันที่จัดขึ้นในปี ค.ศ. 1931 ซึ่งในขณะที่มีการอ้างถึงในสิ่งพิมพ์อย่างเป็นทางการของสหพันธ์ฯ ว่า "First Artistic Men's World Championships" มักจะถูกละเลยโดยหน่วยงานกีฬาต่าง ๆ การแข่งขันชิงแชมป์ก่อนคริสต์ทศวรรษที่ 1930 ซึ่งเริ่มต้นในปี ค.ศ. 1903 ท้ายที่สุดแล้วก็จะได้รับการยอมรับในฐานะการแข่งขันชิงแชมป์โลก

## ตารางสรุปเหรียญรางวัลตลอดกาล
อัปเดตล่าสุดหลังจากวันที่ 5 ของยิมนาสติกสากลชิงแชมป์โลก 2022

### รายการชาย

### รายการหญิง

### รวมทั้งหมด

;หมายเหตุ
* เอกสารอย่างเป็นทางการสหพันธ์ฯ ระบุว่าได้รับเหรียญรางวัลจากนักกีฬาโบฮีเมีย เป็นเหรียญสำหรับเชโกสโลวะเกีย
* เอกสารอย่างเป็นทางการสหพันธ์ฯ ระบุว่าเหรียญรางวัลที่ได้รับจากนักกีฬาจาก ออสเตรีย-ฮังการี เป็นเหรียญสำหรับ ยูโกสลาเวีย
* เอกสารอย่างเป็นทางการสหพันธ์ฯ ระบุว่าได้รับเหรียญรางวัลจากนักกีฬาจากอดีตสหภาพโซเวียตในการแข่งขัน[ยิมนาสติกสากลชิงแชมป์โลก 1992] ใน[ปารีส ประเทศฝรั่งเศส เป็นเหรียญสำหรับ CIS (เครือรัฐเอกราช)
* ที่ยิมนาสติกสากลชิงแชมป์โลก 1993 ในเบอร์มิงแฮม, บริเตนใหญ่ นักกีฬาที่เกิดในอาเซอร์ไบจัน วาเลรี เบเลนกี้ ได้รับเหรียญทองแดง การแข่งขันชิงเหรียญในฐานะนักกีฬาที่ไร้สังกัด (UNA) เพราะ อาเซอร์ไบจาน ไม่มีสหพันธ์ยิมนาสติกให้เขาแข่งขัน เอกสารอย่างเป็นทางการสหพันธ์ฯ ให้เครดิตเหรียญของเขาในฐานะเหรียญสำหรับเยอรมนี
* ที่ยิมนาสติกสากลชิงแชมป์โลก 2021 ในคิตะคิวชู, ประเทศญี่ปุ่น ตามคำสั่งห้ามขององค์กรต่อต้านการใช้สารต้องห้ามโลก (WADA) และคำตัดสินของศาลอนุญาโตตุลาการการกีฬา (CAS) นักกีฬาจากรัสเซียไม่ได้รับอนุญาตให้ใช้ชื่อ ธงหรือเพลงชาติรัสเซีย พวกเขาเข้าร่วมแทนภายใต้ชื่อและธงของ RGF (สหพันธ์ยิมนาสติกรัสเซีย)

## อ้างอิง
 

## แหล่งข้อมูลอื่น
*สหพันธ์ฯ

หมวดหมู่:ชิงแชมป์โลก
หมวดหมู่:ยิมนาสติก
ยิมนาสติกลีลาชิงแชมป์โลก

**ยิมนาสติกลีลาชิงแชมป์โลก** () เป็นการแข่งขันกีฬายิมนาสติกลีลาระดับโลก การแข่งขันได้รับการส่งเสริมและจัดโดย สหพันธ์ยิมนาสติกนานาชาติ (FIG) มันเป็นหนึ่งในสามทัวร์นาเมนต์ในยิมนาสติกลีลาที่จัดอย่างเป็นทางการโดยสหพันธ์ฯ เช่นเดียวกับ ยิมนาสติกลีลาเวิร์ลคัพ และการแข่งขันกีฬายิมนาสติกในโอลิมปิกฤดูร้อน (โดยความร่วมมือกับไอโอซีและสหพันธ์ของประเทศที่จัดการแข่งขัน) การแข่งขันชิงแชมป์โลกครั้งแรกจัดขึ้นในปี ค.ศ. 1963 ซึ่งเป็นช่วงที่กีฬาดังกล่าวเป็นที่รู้จักในชื่อยิมนาสติกสมัยใหม่ รายการปัจจุบันของชิงแชมป์โลกพิจารณาทั้งการแสดงเดี่ยวและกลุ่ม แม้กระทั่งปีที่ไม่ใช่โอลิมปิกและปีก่อนการแข่งขันกีฬาโอลิมปิก การแข่งขันแบบทีมก็มีการแข่งขันเช่นกัน สองรายการที่ไม่มีการแข่งขันในชิงแชมป์โลกอีกต่อไป ได้แก่ เชือกเดี่ยวและฟรีแฮนด์

## ตารางสรุปเหรียญรางวัลตลอดกาล

อัปเดตล่าสุดหลังจาก ยิมนาสติกลีลาชิงแชมป์โลก 2022

* ที่ ยิมนาสติกลีลาชิงแชมป์โลก 2021 ในคิตะคิวชู ประเทศญี่ปุ่น ตามคำสั่งห้ามขององค์กรต่อต้านการใช้สารต้องห้ามโลก (WADA) และคำตัดสินของศาลอนุญาโตตุลาการการกีฬา (CAS) นักกีฬาจากรัสเซียไม่ได้รับอนุญาตให้ใช้ชื่อ ธง หรือเพลงชาติรัสเซีย พวกเขาเข้าร่วมแทนภายใต้ชื่อและธงของ RGF (สหพันธ์ยิมนาสติกรัสเซีย)

At the 2021 Rhythmic Gymnastics World Championships in Kitakyushu, Japan, in accordance with a ban by the World Anti-Doping Agency (WADA) and a decision by the Court of Arbitration for Sport (CAS), athletes from Russia were not permitted to use the Russian name, flag, or anthem. They instead participated under name and flag of the RGF (Russian Gymnastics Federation).

## อ้างอิง
 

## แหล่งข้อมูลอื่น

หมวดหมู่:ชิงแชมป์โลก
หมวดหมู่:ยิมนาสติก
กอล์ฟหญิงชิงแชมป์โลก

**กอล์ฟหญิงชิงแชมป์โลก** () เป็นการแข่งขันกีฬากอล์ฟอาชีพที่แข่งขันกันโดยทีมนักกอล์ฟหญิงสองคนที่เป็นตัวแทนของประเทศของตน ทัวร์นาเมนต์นี้แข่งขันทุก 2 ปี ครั้งแรกในปี ค.ศ. 2000 ที่อะแดร์มานอร์โอเทลแอนด์กอล์ฟรีสอร์ท ลิเมอร์ริกเคาน์ตี้ ในประเทศไอร์แลนด์ ซึ่งได้รับการรับรองโดยเลดี้ยูโรเปียนทัวร์  และต่อมาทุกปีระหว่างปี ค.ศ. 2005 ถึง 2008 ในแอฟริกาใต้ได้รับการรับรองโดยแอลพีจีเอ จำนวนเงินรางวัลยังไม่เป็นทางการทั้งสองการแข่วขัน เงินรางวัลปีล่าสุดอยู่ที่ 1.4 ล้านเหรียญสหรัฐ การแข่งขันประกอบด้วย 22 ทีม และแต่ละประเทศที่ผ่านเข้ารอบสามารถลงสนามได้ทีมเดียว จัดขึ้นในเดือนมกราคมหรือกุมภาพันธ์ ในช่วงต้นฤดูกาลสำหรับทัวร์มืออาชีพระดับโลก, แอลพีจีเอสหรัฐ และทัวร์สำคัญอื่นๆ เช่น ทัวร์ในญี่ปุ่นและยุโรป

## ผู้ชนะ

## ผลงานจำแนกตามประเทศ พ.ศ. 2548-2551

## อ้างอิง
 

## แหล่งข้อมูลอื่น
*
*TSN Ladies World Cup of  Golf  2000 - Results, Golf Sweden, 17 September 2000
*LPGA official microsite

หมวดหมู่:ชิงแชมป์โลก
หมวดหมู่:กอล์ฟ
กอล์ฟชายชิงแชมป์โลก

**กอล์ฟชายชิงแชมป์โลก** () เป็นการแข่งขันกีฬากอล์ฟชายที่แข่งขันกันโดยทีมละสองคน ซึ่งเป็นตัวแทนของประเทศของตน อนุญาตให้มีทีมเดียวเท่านั้นจากแต่ละประเทศ ผู้เล่นจะได้รับการคัดเลือกโดยพิจารณาจากการจัดอันดับกอล์ฟโลกอย่างเป็นทางการ แม้ว่าจะไม่ใช่ตัวเลือกแรกทั้งหมดที่นักกีฬาจะเลือกแข่งขันก็ตาม การแข่งขันกอล์ฟที่ระดับเท่ากันสำหรับผู้หญิงคือ กอล์ฟหญิงชิงแชมป์โลก แข่งขันตั้งแต่ปี ค.ศ. 2005 ถึง 2008

การแข่งขันเริ่มจัดขึ้นครั้งแรกในปี ค.ศ. 1953 และมีการเปลี่ยนชื่อหลายครั้งก่อนจะใช้ชื่อว่า World Cup of Golf อย่างเป็นทางการ

### ผลงานแบ่งตามประเทศ

## อ้างอิง
 

## แหล่งข้อมูลอื่น
* 

หมวดหมู่:ชิงแชมป์โลก
หมวดหมู่:กอล์ฟ
ขี่ม้าชิงแชมป์โลก

**ขี่ม้าชิงแชมป์โลก** () เป็นการแข่งขันกีฬาขี่ม้าระดับนานาชาติหลัก และบริหารงานโดยสหพันธ์กีฬาขี่ม้านานาชาติ (FEI) จัดขึ้นทุก ๆ สี่ปี ครึ่งทางระหว่างชุดการแข่งขันกีฬาโอลิมปิกฤดูร้อนที่ต่อเนื่องกัน ตั้งแต่ปี ค.ศ. 1990 ก่อนปีนั้น สาขากีฬาประเภทบุคคลทั้ง 10 ของสหพันธ์ฯ ได้จัดการแข่งขันชิงแชมป์แยกจากกัน ซึ่งมักจะอยู่คนละประเทศ การแข่งขันขี่ม้าชิงแชมป์โลกยุคใหม่ใช้เวลามากกว่าสองสัปดาห์ และเช่นเดียวกับการแข่งขันกีฬาโอลิมปิก สถานที่จะหมุนเวียนไปยังส่วนต่าง ๆ ของโลก ผู้บังคับและม้าที่แข่งขันกันที่ขี่ม้าชิงแชมป์โลกต้องผ่านกระบวนการคัดเลือกที่เข้มงวด และแต่ละประเทศที่เข้าร่วมจะส่งทีมที่มีความโดดเด่นในตัวเอง ผ่านการแข่งขันในฐานะทีมที่ดีที่สุดของประเทศในแต่ละสาขากีฬา ในการแข่งขันปี ค.ศ. 2010 มีผู้เข้าร่วม 800 คนและม้าของพวกเขาจาก 57 ประเทศ 

## สถานที่

## ตารางสรุปเหรียญรางวัล
จำนวนเหรียญล่าสุด (ณ ค.ศ. 2018) ของขี่ม้าชิงแชมป์โลก มีดังนี้:

;หมายเหตุ
จำนวนเหรียญจะเรียงตามเหรียญทองทั้งหมด จากนั้น เหรียญเงินทั้งหมด จากนั้น เหรียญทองแดงทั้งหมด ตามลำดับตัวอักษร ตารางไม่นับเหตุการณ์ก่อนปี ค.ศ. 1990
* การรวมชาติของสหพันธ์สาธารณรัฐเยอรมนี (พ.ศ. 2533 เป็นต้นไป) FEI ถือว่าเป็นประเทศเดียวกับก่อนการรวมชาติ เยอรมนีตะวันตก (พ.ศ. 2491-2533) ซึ่งเป็นส่วนหนึ่งของแนวปฏิบัติที่ไม่ขาดสายที่จะย้อนกลับไปที่ความเกี่ยวพันของเยอรมนีกับ FEI ในปี พ.ศ. 2470 ระหว่าง สาธารณรัฐไวมาร์ (พ.ศ. 2462-2476) หากเยอรมนีและเยอรมนีตะวันตกถูกพิจารณาให้เป็นสองประเทศที่แยกจากกัน พวกเขาจะนับเหรียญได้: เยอรมนี 26 เหรียญทอง 14 เหรียญเงิน และ 20 เหรียญทองแดง เยอรมนีตะวันตก 4 ทอง 4 เงิน 4 ทองสัมฤทธิ์
* สหภาพโซเวียต แข่งขันเฉพาะใน ค.ศ. 1990 เนื่องจากมันล่มสลายลงก่อน ค.ศ. 1994

## อ้างอิง

## แหล่งข้อมูลอื่น

หมวดหมู่:ชิงแชมป์โลก
การใช้กำลังเกินกว่าเหตุโดยตำรวจ

[thumb|ตำรวจใช้กำลังเกินกว่าเหตุในการประท้วงที่[มอนทรีออล]]
thumb|ตำรวจเก้านายปราบประชาชนในอียิปต์
**การใช้กำลังเกินกว่าเหตุโดยตำรวจ** () หมายถึงการใช้กำลังโดยตำรวจหรือเจ้าพนักงานผู้บังคับใช้กฎหมายโดยเกินความจำเป็น (excessive) และไม่มีเหตุอันควร (unwarranted) ถือเป็นการประพฤติมิชอบของตำรวจขั้นรุนแรงและเป็นการละเมิดสิทธิมนุษยชน

ตัวอย่างของการใช้กำลังเกินกว่าเหตุ เช่น การตี ยิง กดลงกับพื้น ใช้ปืนไฟฟ้า โดยไม่มีเหตุสมควร

## แหล่งข้อมูลอื่น
* Police Brutality Statistics
* Worldwide Police Brutalities archive
* Names of Victims of Police Brutality In Canada
* Policing the Police: Civilian Video Monitoring of Police Activity
* To Protect and Serve?: Five Decades of Posters Protesting Police Violence

หมวดหมู่:การกีดกันทางการเมือง
หมวดหมู่:ความรุนแรง
หมวดหมู่:การก่อการร้าย
หมวดหมู่:การละเมิดสิทธิมนุษยชน
เหตุเพลิงไหม้โรงพยาบาลในปียาตราเนอัมตส์

เมื่อวันที่ 14 พฤศิจกายน ค.ศ. 2020 เวลาประมาณ 18:30 EET เกิดเพลิงลุกไหม้หอผู้ป่วยโควิด-19 ของโรงพยาบาลฉุกเฉินปียาตราเนอัมตส์ ในปียาตราเนอัมตส์ ประเทศโรมาเนีย เป็นผลให้มีผู้เสียชีวิต 10 ราย และบาดเจ็บสี่คน ในจำนวนนี้เป็นแพทย์อยู่สองคน ผู้เสียชีวิตทั้งหมดเป็นผู้ป่วยที่กำลังรับการรักษาจากโรคโควิด-19 อยู่ และผู้ป่วยส่วนใหญ่ในหอผู้ป่วยต้องพึ่งพาเครื่องช่วยหายใจอยู่ เหตุเพลิงไหม้นี้ได้ทำให้สาธารณชนกลับมาสนใจต่อสภาวะของระบบสาธารณสุขในประเทศโรมาเนีย ไปจนถึงการแทรกแซงทางการเมืองในการบริหารจัดการของโรงพยาบาล

เหตุเพลิงไหม้นี้เป็นเหตุเพลิงไหม้โรงพยาบาลครั้งแรกในช่วงของการระบาดทั่วของโควิด-19 ในโรมาเนีย นับจากนั้นมายังเกิดเพลิงไหม้โรงพยาบาลอีกสามครั้ง ได้แก่ เหตุเพลิงไหม้โรงพยาบาลในยัชเมื่อธันวาคม 2020, เพลิงไหม้โรงพยาบาลในบูคาเรสต์เมื่อมกราคม 2021 และที่กอนสตันซาในเดือนตุลาคม 2021

## เหตุเพลิงไหม้
เพลิงไหม้เริ่มที่ชั้นสองของโรงพยาบาลฉุกเฉินปียาตราเนอัมตส์ (Piatra Neamț Emergency Hospital) ซึ่งเป็นที่ตั้งของหอผู้ป่วยโรคโควิด-19 พนักงานของโรงพยาบาลพยายามดับเพลิงและช่วยขนย้ายผู้ป่วย ส่วนบริการดับเพลิงมีรถดับเพลิงห้าคันเข้ามายังพื้นที่ เจ้าหน้าที่ดับเพลิงระบุว่าไฟแพร่ไป "ใหญ่ขึ้นเร็วมาก ๆ" การตรวจสอบในภายหลังประเมินว่าเพลิงน่าจะมาจากไฟฟ้าลัดวงจรในซิรินจ์พัมพ์ (syringe pump) ก่อนจะแพร่อย่างรวดเร็วไปยังที่เก็บออกซิเจน นำไปสู่การเผาไหม้และแพร่กระจายอย่างรุนแรง การดับเพลิงเสร็จสิ้นในเวลา 25 นาที Nelu Tătaru รัฐมนตรีสาธารณสุข ประกาศว่าขณะเกิดเหตุเพลิงไหม้ เตียงในหอผู้ป่วยไอซียูรวมแปดเตียงถูกเผาไหม้วอด

## เหยื่อ
มีผู้เสียชีวิตสิบราย เป็นสตรีสามราย และบุรุษเจ็ดราย ทั้งหมดเป็นผู้ป่วยที่มีเชื้อโควิด-19 อายุ 67 ถึง 86 ปี แปดรายเสียชวิตในห้องที่เกิดเพลิงไหม้ สองรายเสียชีวิตจากการหายใจล้มเหลวขณะถูกขนย้ายออกจากห้องที่ติดกัน แพทย์หนึ่งคนที่ประจำหอผู้ป่วยพยายามจะช่วยผู้ป่วยแต่บาดเจ็บอย่างหนักหลังชุดกันเชื้อที่สวมอยู่ติดไฟ เขามีแผลไหม้ 40% บนผิวหนัง และบนแขนขาถูกการเผาไหม้ระดับสี่ เขาถูกส่งตัวต่อไปยังบูคาเรสต์ ในคืนวันที่ 14–15 พฤศจิกายน ที่โรงพยาบาลฟลอเรสกา ก่อนที่จะมีเครื่องบินทหารอากาศนำส่งต่อไปยังโรงพยาบาลกองทัพราชินีอัสตริด (Queen Astrid Military Hospital) ในบรัสเซลส์ นอกจากนี้ยังมีแพทย์หนึ่งคน และพยาบาลอีกสามคนที่มีแผลไหม้ แต่ทั้งหมดไม่ต้องเข้ารับการรักษาในหอผู้ป่วย ผู้ป่วยหกคนจากห้องที่ติดกับกับต้นเพลิงถูกนำไปรักษาตัวในโรงพยาบาลชั่วคราวในเลตส์กานี เทศมณฑลยัช ในจำนวนนี้สามคนอยู่ในภาวะอันตราย แต่ไม่มีใครถูกเพลิงไหม้

## อ้างอิง

หมวดหมู่:การระบาดทั่วของโควิด-19 ในประเทศโรมาเนีย
หมวดหมู่:เหตุเพลิงไหม้โรงพยาบาล
หมวดหมู่:ภัยพิบัติในประเทศโรมาเนีย
หมวดหมู่:ภัยพิบัติในปี พ.ศ. 2563
ตำบลบ้านแก้ง (อำเภอเมืองสระแก้ว)

**บ้านแก้ง** เป็นตำบลในอำเภอเมืองสระแก้ว จังหวัดสระแก้ว เป็นที่ตั้งของสถานีรถไฟบ้านแก้งในเส้นทางรถไฟสายอรัญประเทศและสถานีตำรวจภูธรเขาสิงโต ปัจจุบันอยู่ในความดูแลของเขตองค์การบริหารส่วนตำบลบ้านแก้งตั้งแต่ปี พ.ศ. 2539 โดยมีพื้นที่ด้านเหนืออยู่ในเขตอุทยานแห่งชาติปางสีดา 

## ที่ตั้งและอาณาเขต
ตำบลบ้านแก้ง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลแก่งดินสอ (อำเภอนาดี จังหวัดปราจีนบุรี)
* **ทิศตะวันออก** ติดต่อกับตำบลโคกปี่ฆ้อง
* **ทิศใต้** ติดต่อกับตำบลศาลาลำดวน
* **ทิศตะวันตก** ติดต่อกับตำบลบ้านนา (อำเภอกบินทร์บุรี จังหวัดปราจีนบุรี)

## ประวัติ
พื้นที่เดิมเป็นตำบลในอำเภอสระแก้ว จังหวัดปราจีนบุรี เป็นชุมชนดั้งเดิมอยู่บริเวณคลองพระปรง ตั้งเป็นตำบลเมื่อปี พ.ศ. 2440 มีชาวบ้านอพยพมาจากหลากหลายถิ่น เดินทางมาตามคลองพระปรงและรวมตัวอยู่บริเวณแก่งน้ำ จึงเรียกว่า "บ้านแก่ง" ก่อนจะผันเสียงเป็น *บ้านแก้ง* ต่อมาปี พ.ศ. 2481 ทางจังหวัดปราจีนบุรีได้โอนพื้นที่ 3 หมู่บ้านของตำบลโคกปี่ฆ้อง มาขึ้นกับตำบลบ้านแก้ง 

ปี พ.ศ. 2515 พล.ต.ต.ศรีศักดิ์ ธรรมรักษ์ ผู้ว่าราชการจังหวัดปราจีนบุรีได้ประกาศแยกพื้นที่หมู่ 5 บ้านท่าช้าง, หมู่ 7 บ้านท่าระพา, หมู่ 8 บ้านวังรี, หมู่ 9 บ้านหนองผูกเต่า, หมู่ 10 บ้านตลาดสถานี, หมู่ 11 บ้านเหล่า และหมู่ 19 บ้านโคกเจริญ รวม 7 หมู่บ้านของตำบลบ้านแก้ง ออกไปตั้งเป็น ตำบลศาลาลำดวน และแยกพื้นที่หมู่ 13 บ้านแสงจันทร์ ตั้งเป็นหมู่บ้านใหม่ชื่อ หมู่ 16 บ้านคลองอาราง

## การปกครองส่วนภูมิภาค

### การปกครองส่วนภูมิภาค
ตำบลบ้านแก้งแบ่งพื้นที่การปกครองออกเป็น 16 หมู่บ้าน ได้แก่
* **หมู่ที่ 1** บ้านหนองปัญหา
* **หมู่ที่ 2** บ้านสวน
* **หมู่ที่ 3** บ้านใหญ่
* **หมู่ที่ 4** บ้านน้อย
* **หมู่ที่ 5** บ้านโนน
* **หมู่ที่ 6** บ้านโรงเลื่อย
* **หมู่ที่ 7** บ้านห้วย
* **หมู่ที่ 8** บ้านเหล่ากกโก
* **หมู่ที่ 9** บ้านเขาสิงโต
* **หมู่ที่ 10** บ้านวังหิน
* **หมู่ที่ 11** บ้านคลองหมากนัด
* **หมู่ที่ 12** บ้านดง
* **หมู่ที่ 13** บ้านแสงจันทร์
* **หมู่ที่ 14** บ้านเนินดินแดง
* **หมู่ที่ 15** บ้านหนองแหน
* **หมู่ที่ 16** บ้านคลองอาราง

## อ้างอิง

บ้านแก้ง
บ้านแก้ง
เอ็นเอสเอฟดับเบิลยู

**NSFW** หรือ **Not safe for work** หรือ **ไม่ปลอดภัยสำหรับที่ทำงาน** เป็นสแลงอินเทอร์เน็ตหรือชวเลขที่ใช้สำหรับแสดงความเชื่อมโยงไปยังเนื้อหา วีดิทัศน์หรือหน้าเว็บไซต์ที่ผู้ชมไม่ปรารถนาให้ถูกมองเห็นในที่สาธารณะและสภาพแวดล้อมที่เป็นทางการ เนื้อหาที่เป็น NSFW อาจเป็นเนื้อหาที่มีการเปลือยกาย, งานลามก, ความไม่ถูกต้องทางการเมือง, คำหยาบ, คำพูดใส่ร้ายป้ายสี, ภาพความรุนแรง หรือหัวข้ออื่น ๆ ที่อาจรบกวนจิตใจ สภาพแวดล้อมที่อาจเป็นปัญหาต่อการรับชมเนื้อหา NSFW ได้แก่ ที่ทำงาน, โรงเรียนและในครอบครัว NSFW มีความเกี่ยวข้องเป็นพิเศษสำหรับผู้ที่พยายามใช้อินเทอร์เน็ตส่วนตัวในที่ทำงานหรือโรงเรียนซึ่งมีนโยบายห้ามการเข้าถึงเนื้อหาทางเพศ ในทางตรงกันข้าม **safe for work** หรือ **SFW** ถูกใช้สำหรับลิงก์ที่ไม่มีเนื้อหาดังกล่าว บางเว็บไซต์ให้ผู้ใช้สามารถกำหนดให้เนื้อหาของพวกเขาเป็น NSFW ได้ เพื่อใช้เตือนผู้อื่นถึงเนื้อหาที่ไม่เหมาะสม
## ดูเพิ่ม
* แฟนเซอร์วิซ
* รูล 34
* สื่อลามกทางอินเทอร์เน็ต

## อ้างอิง

## แหล่งข้อมูลอื่น

หมวดหมู่:การตรวจพิจารณาอินเทอร์เน็ต
หมวดหมู่:วัฒนธรรมอินเทอร์เน็ต
หมวดหมู่:สแลงอินเทอร์เน็ต
หมวดหมู่:คำศัพท์อินเทอร์เน็ต
หมวดหมู่:สื่อลามกอนาจาร
วัดเทพสุวรรณาราม (ประเทศมาเลเซีย)

**วัดเทพสุวรรณาราม** เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลปาดังแปลง อำเภอเปินดัง รัฐเกอดะฮ์ ประเทศมาเลเซีย ปัจจุบันมีพระครูธรรมบาลเพิ่ม อริยวํโส ดำรงตำแหน่งเจ้าอาาส

วัดเทพสุวรรณาราม หรือเดิมชื่อว่า **วัดปาดังแปลง** ภายหลังได้เปลี่ยนชื่อมาเป็น "วัดเทพสุวรรณาราม" เมื่อครั้งสมเด็จพระอริยวงศาคตญาณ (ปุ่น ปุณฺณสิริ) พร้อมคณะได้เดินทางมาตรวจเยี่ยมวัดไทยในมาเลเซียเมื่อ พ.ศ. 2506 

เชื่อกันว่าเป็นสถานที่พักศพหลวงพ่อทวดวัดช้างให้ สมัยที่มีการอัญเชิญกลับมายังไทย ปัจจุบันยังมีร่องรอยเป็นเนินดินสูงตั้งอยู่หลังวัด ลักษณะคล้ายกับเนินดินจอมปลวก ชาวบ้านมีความเชื่อว่า ในการพักศพจุดใดจุดหนึ่ง หากมีน้ำเหลืองไหลจากศพองค์หลวงพ่อทวดหยดลงบนพื้นดิน ชาวบ้านจะช่วยกันพูนดินเป็นเนินสู แล้วนำหลักไม้แก่นมาปักไว้เป็นหลักฐานสำหรับกราบไหว้บูชา

อุโบสถมีรูปแบบสถาปัตยกรรมไทยประเพณีซึ่งก่อสร้างโดยช่างชาวไทย มีฐานบัวลูกแก้วอกไก่ หน้าบันทิศตะวันออกประดับด้วยพระพุทธรูปปางนาคปรก

## อ้างอิง

เทพสุวรรณาราม
หมวดหมู่:ศาสนสถานในรัฐเกอดะฮ์
วิกฤตน้ำยาฆ่าเชื้อถูกเจือจางในประเทศโรมาเนีย พ.ศ. 2559

**วิกฤตน้ำยาฆ่าเชื้อถูกเจือจางในโรมาเนีย**เมื่อปี ค.ศ. 2016 ถือเป็นช่วงเวลาสำคัญในระบบสาธารณสุขในประเทศโรมาเนีย นับตั้งแต่ช่วงฤดูใบไม้ร่วงของปี ค.ศ. 2016 สื่อโรมาเนียเริ่มเปิดเผยว่าระบบสาธารณสุขในโรมาเนียใช้น้ำยาฆ่าเชื้อที่ถูกเจือจางของบริษัทยาเฮซีฟาร์มา (Hexi Pharma) บริษัทยาที่ซึ่งมีเรื่องอื้อฉาวคล้ายกันมาก่อนในปี 2006

## ภูมิหลัง
ไลังเหยื่อบางส่วนของเหตุเพลิงไหม้ไนต์คลับคอลเลกทีฟเสียชีวิตจากการติดเชื้อจากสถานพยาบาล ประเด็นการติดเชื้อในโรงพยาบาลในระบบสาธารณสุขของโรมาเนียได้กลับมาเป็นที่สนใจโดยสื่ออีกครั้ง ถึงแม้ว่ารายงานอุบัติการณ์ของการติดเชื้อจะระบุว่ามีลดลงและมีอยู่ต่ำ แต่ก็เป็นที่ทราบกันแล้วว่ารายงานเหล่านี้เป็นข้อมูลเท็จ

อย่างไรก็ต่ม เป็นเวลาหลายปีมาแล้วที่มีข้อบ่งชี้ที่เสนอว่าน้ำยาฆ่าเชื้อบางส่วนที่ใช้ในโรงพยาบาลไม่เป็นไปตามมาตรฐานที่กำหนดไว้ ดังนั้น กรมสาธารณสุขอารัด (Public Health Department of Arad) ได้รายงานว่าพบผลิตภัณฑ์ที่ไม่ตรงตามมาตรฐานคือ น้ำยาสครับพอลีไอโอดีน (Polyiodine Scrub) ที่จัดสรรโดยบริษัทเฮซีฟาร์มา (Hexi Pharma) ส่วน ตอร์ (Thor) ผลิตภัณฑ์อีกชนิดของบริษัท ยังถูกนำไปตรวจสอบโดยห้องปฏิบัติการในประเทศฝรั่งเศสของบริษัทคู่แข่ง ANIOS พบว่าสูตรส่วนผสมของผลิตภัณฑ์ตอร์แตกต่างไปจากที่ระบุไว้ในฉลาก รวมถึงยังพบว่าสารถูกเจือจางอย่างหนัก อย่างไรก็ตาม ข้อมูลเหล่านี้ไม่ได้ถูกนำมารายงานต่อสาธารณะ ตอร์ ซึ่งเป็นน้ำยาฆ่าเชื้อเหมือนกัน ถูกระบุว่าเป็นสาเหตุของการติดเชื้อในทารกแรกเกิดในโรงพยาบาลสูติศาสตร์ในมณฑลอาร์เกช นับจากนั้นได้มีการฟ้องร้องกับบริษัทผู้ผลิต คือ ฟาร์มายูนิเวอร์ซีตี (Farma University) ซึ่งต่อมา บริษัทได้เปลี่ยนชื่อเป็นเฮซีฟาร์มา (Hexi Pharma)

## ผลตอบรับ
ในวันที่ 6 พฤษภาคม 2016 มีผู้ประท้วงราวห้าร้อยคนในบูคาเรสต์ท่ามกลางภาวะขาดแคลนเงินอุดหนุนในระบบสาธารณสุขของโรมาเนีย ที่ซึ่งมีแพทย์เฉพาะทางโยกย้ายถิ่นฐานหลายพันคนต่อปี และการใต้โต๊ะเงินเพื่อรับการรักษาในโรงพยาบาลมีอยู่ทั่วประเทศ และในวันที่ 8 พฤษภาคม 2016 ท่ามกลางเรื่องอื้ฉาวนี้ รัฐมนตรีสาธารณสุข Patriciu Achimaș-Cadariu ได้ลาออกจากตำแหน่ง

## อ้างอิง

## แหล่งข้อมูลอื่น
*Scandalul Hexi Pharma. FRĂȚIA IOHANNIS - SRI, IPOTEZELE UNUI JURNALIST (ภาษาโรมาเนีย)
การแบ่งอินเดีย

[thumb|262px|บริติชอินเดียใน[อักขรานุกรมภูมิศาสตร์ *The Imperial Gazetteer of India* ค.ศ. 1909 สีชมพูคือบริติชอินเดีย สีเหลืองคือรัฐมหาราชา]]

**การแบ่งอินเดีย**ในปี ค.ศ. 1947 แยกบริติชอินเดีย ออกเป็นประเทศอินเดียในเครือจักรภพและประเทศปากีสถานในเครือจักรภพ ประเทศอินเดียในเครือจักรภพคือสาธารณรัฐอินเดียปัจจุบัน ขณะที่ประเทศปากีสถานในเครือจักรภพกลายเป็นสาธารณรัฐอิสลามปากีสถานและสาธารณรัฐประชาชนบังกลาเทศ เหตุการณ์นี้รวมถึงการแยกเขตปกครองเบงกอลและรัฐปัญจาบตามประชากรส่วนใหญ่ที่เป็นมุสลิมและไม่ใช่มุสลิม และยังก่อให้เกิดการแยกกองทัพบกบริติชอินเดีย กองทัพเรือบริติชอินเดีย กองทัพอากาศบริติชอินเดีย ราชการอินเดีย การรถไฟอินเดียและกองคลังกลาง การแบ่งอินเดียเป็นสาระสำคัญหนึ่งในพระราชบัญญัติอิสรภาพของอินเดีย ค.ศ. 1947 ซึ่งมีผลให้บริติชราชสิ้นสุด การก่อตั้งประเทศอินเดียในเครือจักรภพและประเทศปากีสถานในเครือจักรภพมีผลตามกฎหมายตอนเที่ยงคืนของวันที่ 14–15 สิงหาคม ค.ศ. 1947

การแบ่งอินเดียทำให้ประชาชน 10–20 ล้านคนต้องพลัดถิ่น ก่อให้ภัยพิบัติครั้งใหญ่ในสองประเทศเกิดใหม่ ประมาณการว่าประชาชน 200,000–1,000,000 คนเสียชีวิตระหว่างการย้ายถิ่นฐาน ซึ่งถือเป็นการอพยพหมู่ครั้งใหญ่ที่สุด และเป็นหนึ่งในวิกฤตผู้ลี้ภัยครั้งร้ายแรงที่สุดในประวัติศาสตร์ นอกจากนี้ยังมีผู้เสียชีวิตจากความรุนแรงประมาณหลายแสนถึงสองล้านคน ความรุนแรงที่เกิดขึ้นยังสร้างความเป็นปรปักษ์และความหวาดระแวงระหว่างอินเดียกับปากีสถานจนถึงปัจจุบัน

ทั้งนี้การแบ่งอินเดียไม่ได้รวมถึงการแยกตัวของบังกลาเทศจากปากีสถานในปี ค.ศ. 1971 หรือการแยกตัวก่อนหน้านั้นของพม่า (ประเทศพม่าปัจจุบัน) และบริติชซีลอน (ประเทศศรีลังกาปัจจุบัน) จากการปกครองอินเดีย เหตุการณ์นี้ยังไม่รวมถึงการรวมรัฐมหาราชาเป็นสองประเทศในเครือเอกภพ หรือข้อพิพาทในการผนวกและแยกรัฐไฮเดอราบาด รัฐชูนาครห์และรัฐชัมมูและกัศมีร์ นอกจากนี้ยังไม่รวมถึงการรวมดินแดนแทรกอินเดียของฝรั่งเศสช่วงค.ศ. 1947–1954 หรือการผนวกอินเดียของโปรตุเกสในปี ค.ศ. 1961 อย่างไรก็ตามหน่วยการเมืองอื่นที่อยู่ร่วมสมัย เช่น ราชอาณาจักรสิกขิม ราชอาณาจักรภูฏาน ราชอาณาจักรเนปาล ราชอาณาจักรอัฟกานิสถานและมัลดีฟส์ไม่ได้รับผลกระทบจากเหตุการณ์นี้

## เชิงอรรถ
### หมายเหตุ

### อ้างอิง

## แหล่งข้อมูลอื่น

หมวดหมู่:การแบ่งอินเดีย
หมวดหมู่:การแบ่ง (การเมือง)
หมวดหมู่:การล่มสลายของประเทศ
หมวดหมู่:ภูมิภาคที่ถูกแบ่งแยก
หมวดหมู่:จักรวรรดิบริติช
หมวดหมู่:เครือจักรภพแห่งประชาชาติ
ยูฟ่าแชมเปียนส์ลีก ฤดูกาล 2022–23 รอบแพ้คัดออก

**ยูฟ่าแชมเปียนส์ลีก ฤดูกาล 2022–23 รอบแพ้คัดออก** เป็นการแข่งขันที่จะเริ่มต้นในวันที่ 14 กุมภาพันธ์ กับรอบ 16 ทีมสุดท้าย และสิ้นสุดในวันที่ 10 มิถุนายน ค.ศ. 2023 กับ นัดชิงชนะเลิศ ที่ สนามกีฬาโอลิมปิกอาทาทืร์ค ในเมืองอิสตันบูล ประเทศตุรกี,  ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2022–23. ทั้งหมด 16 ทีมที่เข้าร่วมในรอบแพ้คัดออก.

เวลาต่างๆ คือ CET/CEST, เป็นไปตามที่ระบุไว้โดย ยูฟ่า (เวลาท้องถิ่น, ถ้าแตกต่าง, อยู่ในวงเล็บ).

## ทีมที่ผ่านเข้ารอบ
รอบแพ้คัดออกประกอบไปด้วย 16 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 8 กลุ่มใน แชมเปียนส์ลีก รอบแบ่งกลุ่ม.




## รอบและวันในการจับสลาก
ตารางการแข่งขันเป็นไปตามด้านล่างนี้ (การจับสลากทั้งหมดได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์).

## สายการแข่งขัน


## รอบ 16 ทีมสุดท้าย

พิธีการจับสลากประกบคู่สำหรับรอบ 16 ทีมสุดท้าย มีขึ้นในวันที่ 7 พฤศจิกายน พ.ศ. 2565 (ค.ศ. 2022), 12:00 CET.

### สรุปผลการแข่งขัน

เลกแรกจะลงเล่นในวันที่ 14, 15, 21 และ 22 กุมภาพันธ์, และเลกที่สองจะลงเล่นในวันที่ 7, 8, 14 และ 15 มีนาคม พ.ศ. 2566 (ค.ศ. 2023).

|}

### แมตช์

*รวมผลสองนัด แมนเชสเตอร์ซิตี ชนะ 8–1.*
----

*รวมผลสองนัด ไบฟีกา ชนะ 7–1.*
----

*รวมผลสองนัด เรอัลมาดริด ชนะ 6–2.*
----

*รวมผลสองนัด มิลาน ชนะ 1–0.*
----

*รวมผลสองนัด นาโปลี ชนะ 5–0.*
----

*รวมผลสองนัด เชลซี ชนะ 2–1.*
----

*รวมผลสองนัด อินเตอร์มิลาน ชนะ 1–0.*
----

*รวมผลสองนัด ไบเอิร์นมิวนิก ชนะ 3–0.*

## รอบก่อนรองชนะเลิศ

การจับสลากสำหรับรอบก่อนรองชนะเลิศจะจัดขึ้นในวันที่ 17 มีนาคม พ.ศ. 2566 (ค.ศ. 2023), 12:00 CET.

### สรุปผลการแข่งขัน

เลกแรกจะลงเล่นในวันที่ 11 และ 12 เมษายน, และเลกที่สองจะลงเล่นในวันที่ 18 และ 19 เมษายน พ.ศ. 2566 (ค.ศ. 2023).

|}
**หมายเหตุ**


### แมตช์

*รวมผลสองนัด เรอัลมาดริด ชนะ 4–0.*
----

*รวมผลสองนัด อินเตอร์มิลาน ชนะ 5–3.*
----

*รวมผลสองนัด แมนเชสเตอร์ซิตี ชนะ 4–1.*
----

*รวมผลสองนัด มิลาน ชนะ 2–1.*

## รอบรองชนะเลิศ

การจับสลากสำหรับรอบรองชนะเลิศจะจัดขึ้นในวันที่ 17 มีนาคม พ.ศ. 2566 (ค.ศ. 2023), 12:00 CET, หลังการจับสลากรอบก่อนรองชนะเลิศ.

### สรุปผลการแข่งขัน

เลกแรกจะลงเล่นในวันที่ 9 และ 10 พฤษภาคม, และเลกที่สองจะลงเล่นในวันที่ 16 และ 17 พฤษภาคม พ.ศ. 2566 (ค.ศ. 2023).

|}

### แมตช์

*รวมผลสองนัด อินเตอร์มิลาน ชนะ 3–0.*
----

*รวมผลสองนัด แมนเชสเตอร์ซิตี ชนะ 5–1.*

## รอบชิงชนะเลิศ


นัดชิงชนะเลิศจะลงเล่นในวันที่ 10 มิถุนายน ค.ศ. 2023 ที่ สนามกีฬาโอลิมปิกอาทาทืร์ค ในเมืองอิสตันบูล. การจับสลากได้จัดขึ้นในวันที่ 17 มีนาคม ค.ศ. 2023, หลังจากพิธีการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร.


## หมายเหตุ

## อ้างอิง

## แหล่งข้อมูลอื่น
*

*3
2022-23
ตำบลโจลเกเยชอฮ์ฮอเชม

**โจลเกเยชอฮ์ฮอเชม** () เป็นตำบลในอำเภอโจลเกเยชอฮ์ฮอเชม เทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 ตำบลนี้มีประชากร 22,644 คนใน 4,253 ครัวเรือน 

## อ้างอิง
เหตุเพลิงไหม้ไนต์คลับกอเลกติฟ

**เหตุเพลิงไหม้ไนต์คลับกอเลกติฟ** () เป็นเหตุเพลิงไหม้รุนแรงในบูคาเรสต์ ประเทศโรมาเนีย เกิดขึ้นเมื่อ 30 ตุลาคม 2015 เป็นผลให้มีผู้เสียชีวิต 64 ราย โดย 26 รายเสียชีวิตในที่เกิดเหตุ และที่เหลือเสียชีวิตที่โรงพยาบาล และมีผู้บาดเจ็บ 146 คน เหตุนี้ถือเป็นอัคคีภัยครั้งที่มีผู้เสียชีวิตมากที่สุดในประวัติศาสตร์โรมาเนีย เกิดขึ้นระหว่างคอนเสิร์ตที่ไม่เก็บค่าเข้าชม แสดงโดยวงเมตัลคอร์ Goodbye to Gravity เพื่อฉลองการเปิดตัวอัลบั้มใหม่ *Mantras of War* การแสดงส่วนไพโรเทคนิคของวงซึ่งประกอบด้วยพลุ ก่อประกายไฟทำให้โฟมเก็บเสียงพอลียูรีเธนเกิดติดไฟและลุกลามไปอย่างรวดเร็ว เหยื่อส่วนใหญ่ถูกสารพิษจากการเผาไหม้ของโฟม ด้วยยอดเหยื่อที่สูง เจ้าหน้าที่รัฐของโรมาเนียต้องส่งต่อผู้ป่วยอาการรุนแรงไปยังโรงพยาบาลในอิสราเอล, เนเธอร์แลนด์, เบลเยียม, ออสเตรีย, สหราชอาณาจักร, นอร์เวย์, เยอรมนี และฝรั่งเศส เหตุเพลิงไหม้นี้นำไปสู่การประท้วงใหญ่ทั่วประเทศต่อกรณีการฉ้อโกงที่เกิดขึ้นอันเกี่ยวเนื่องกับเหตุเพลิงไหม้นี้ การประท้วงใหญ่เป็นผลให้นายกรัฐมนตรีโรมาเนีย Victor Ponta ต้องลาออกจากตำแหน่ง

ก่อนคอนเสิร์ตเริ่ม วงได้ประกาศว่าจะมีการแสดงแสงสีที่จัดมาเป็นพิเศษ "ไพโรเทคนิค", องค์ประกอบประดับตกแต่งอื่น ๆ ที่นำเข้ามาเพื่อ "ให้ชีวิตแก่งานศิลปะไซ-ไฟ" มือกีตาร์ Vlad Țelea กับ Mihai Alexandru, มือกลอง Bogdan Lavinius และมือเบส Alex Pascu ของวงเสียชีวิตจากเหตุการณ์นี้ ส่วนนักร้อง Andrei Găluț บาดเจ็บและเข้ารับการรักษาในโรงพยาบาล

ผู้ร่วมก่อตั้งและผู้ถือหุ้นใหญ่ของคลับ Alin George Anastasescu และผู้มีส่วนเกี่ยวข้องอีกสองคน คือ Costin Mincu และ Paul Cătălin Gancea ถูกจับกุมในวันที่ 2 พฤศจิกายน ด้วยฐานความผิดฆาตกรรมจากความประมาทเลินเล่อ (negligent homicide), ก่ออันตรายแก่ร่างกายจากความประมาทเลินเล่อ (negligent bodily harm) และสร้างความเสียหายจากความประมาทเลินเล่อ (negligent destruction) คลับที่เกิดเหตุเปิดให้บริการมาตั้งแต่เดือนพฤษภาคม 2013 บนจุดที่ในอดีตเป็นโรงงาน *Pionierul* ตั้งอยู่ที่ Tăbăcarilor Street 7 ในเขต 4 นครบูคาเรสต์ ราว  จากวังรัฐสภาของโรมาเนีย

## อ้างอิง

หมวดหมู่:พ.ศ. 2558
หมวดหมู่:ประวัติศาสตร์โรมาเนีย
หมวดหมู่:บูคาเรสต์
หมวดหมู่:ภัยพิบัติในประเทศโรมาเนีย
หมวดหมู่:เหตุเพลิงไหม้ไนต์คลับ
เอเรียน มอยเอด

**เอเรียน มอยเอด** (; , เกิด 15 เมษายน พ.ศ. 2523) เป็นนักแสดง นักเขียน และผู้กำกับชาวอิหร่าน-อเมริกัน มอยเอดได้รับการเสนอชื่อเข้าชิงรางวัลโทนีอวอร์ด สาขานักแสดงนำชายยอดเยี่ยมจากการแสดงของเขาในเรื่อง *[[Bengal Tiger at the Baghdad Zoo|เสือเบงกอลในสวนสัตว์แบกแดด]]* และยังแสดงในภาพยนตร์เรื่อง *[[The Humans (play)|เดอะฮิวแมนส์]]* ซึ่งได้รับรางวัลโทนี่อีกด้วย มอยเอดมีชื่อเสียงจากบทบาท สตีวี ฮอสเซนิ ในละครของเอชบีโอเรื่อง ''ซัคเซสชัน'' และต่อมารับบทเป็น ท็อดด์ สโปเดก ในละครของเน็ตฟลิกซ์เรื่อง *[[Inventing Anna|อินเวนติงแอนนา]]*

## อ้างอิง
 

## แหล่งข้อมูลอื่น
* 
* วอเตอร์เวลล์

 

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2523
หงอู่

**หงอู่** ( ค.ศ. 1368–1398) เป็นนามศักราชของจักรพรรดิจูหยวนจาง หรือจักรพรรดิหมิงไท่จู่ ปฐมจักรพรรดิแห่งราชวงศ์หมิง และยังเป็นนามศักราชแรกของราชวงศ์หมิง

ในวันที่ 4 เดือน 1 ปีแรกของศักราชหงอู่ (ค.ศ. 1368) จู หยวนจางขึ้นครองราชบัลลังก์ที่นานกิงและประกาศตัวเองเป็นจักรพรรดิ พร้อมกับสถาปนา ต้าหมิง ในศักราชหงอู่ ไม่มีสงครามเกิดขึ้นทั้งประเทศ สังคมฟื้นตัวอย่างรวดเร็วจากสงครามในสมัยราชวงศ์หยวน จำนวนประชากรเพิ่มขึ้นอย่างรวดเร็ว และเศรษฐกิจก็พัฒนาอย่างรวดเร็ว

ตั้งแต่จักรพรรดิหมิงไท่จู่ หรือ จู หยวนจาง จักรพรรดิองค์แรกของราชวงศ์หมิง ก็กลายเป็นธรรมเนียมปฏิบัติที่องค์จักรพรรดิจะใช้เพียงศักราชเดียวเท่านั้นตลอดรัชสมัย (ยกเว้นจักรพรรดิหมิงอิงจงหรือจักรพรรดิเจิ้งถ่งเท่านั้นที่มีถึงสองศักราช) และจักรพรรดิที่เหลือหลังจากนั้นก็ใช้ชื่อศักราชเดียว

วันที่ 10 เดือน 5 ศักราชหงอู่ปีที่ 31 (24 มิถุนายน ค.ศ. 1398) จักรพรรดิหมิงไท่จู่เสด็จสวรรคต ต่อมาในวันที่ 16 เดือน 5 (30 มิถุนายน ค.ศ. 1398) เจ้าชายจู ยฺหวิ่นเหวิน พระราชนัดดาของจักรพรรดิหงอู่ขึ้นสืบราชบัลลังก์เป็นจักรพรรดิเจี้ยนเหวิน พร้อมกับเปลี่ยนศักราชเป็นเจี้ยนเหวิน

วันที่ 18 เดือน 6 ศักราชเจี้ยนเหวินปีที่ 4 (ค.ศ. 1402) หลังจากยุทธการที่จิงหนาน จักรพรรดิหมิงไท่จงหรือจูตี้ซึ่งขึ้นสืบราชบัลลังก์ต่อมาได้ยกเลิกศักราชเจี้ยนเหวินและเปลี่ยนกลับมาใช้ศักราชหงอู่ปีที่ 35 ก่อนจะเปลี่ยนมาใช้ศักราชหย่งเล่อในปีถัดมา ในศักราชเจี้ยนเหวินปีที่ 1 (ค.ศ. 1399) เจ้าชายจูตี้ใช้ปักกิ่งเป็นฐานที่มั่นของพระองค์

## อ้างอิง

หมวดหมู่:ราชวงศ์หมิง
หมวดหมู่:ศักราชจีน
มัสยิดราโอราโอ

**มัสยิดราโอราโอ** () เป็นหนึ่งในมัสยิดที่เก่าแก่ที่สุดในประเทศอินโดนีเซีย ตั้งอยู่ในนาการีราโอราโอ อำเภอตานะฮ์ดาตาร์ จังหวัดสุมาตราตะวันตก สร้างขึ้นตามสถาปัตยกรรมมีนังกาเบาและสถาปัตยกรรมเปอร์เซีย มัสยิดสร้างขึ้นในปี 1908 โดยหลังคาเดิมทำมาจากเส้นใยพืช ก่อนที่ต่อมาจะเปลี่ยนมาใช้ซิงค์

นับตั้งแต่การตั้งมัสยิด มัสยิดได้รับความเสียหายอย่างหนักจากเหตุแผ่นดินไหวหลายครั้ง ทั้งในปี 1926 และ 2009 กระนั้น มัสยิดไม่เคยได้รับการซ่อมแซมครั้งใหญ่เลย การซ่อมแซมมีเพียงการซ่อมหลังคาและหออะษานที่เอียงในปี 1975 และได้มีการเปลี่ยนกระเบื้องทั้งหมดในมัสยิดใหม่ในราวทศวรรษ 1990 ในสมัยสงครามเอกราชอินโดนีเซียมัสยิดยังถูกใช้เป็นศูนย์กลางทางยุทธศาสตร์เพื่อต่อสู้กับเจ้าอาณานิคมดัตช์ด้วย

## ประวัติศาสตร์
มัสยิดสร้างขึ้นในปี 1908 เพื่อแทนมัสยิดอาตัปอีจุก (Atap Ijuk Mosque) หลังเดิมที่ถูกทุบทำลายลงเนื่องจากสภาพอาคารไม่สามารถใช้งานได้ นับจากนั้น จึงสร้างมัสยิดขึ้นบนที่ดินวักฟ์ของ H. Mohammad Thaib Caniago ภายใต้ความร่วมมือของชุมชนราโอราโอ และ Abdurrachman Datuk Majo Indo มัสยิดก่อสร้างแล้วเสร็จในปลายปี 1918

## สถาปัตยกรรม

รูปแบบทางสถาปัตยกรรมของมัสยิดเป็นการผสมผสานองค์ประกอบต่าง ๆ ส่วนใหญ่จากมีนังกาเบาและเปอร์เซีย มัสยิดสี่ชั้นโค้งเล็กน้อยเป็นแบบมีนังกาเบา พื้นที่โล่งใต้โดมและหออะษาน

ในโถงสวดมีเสาหลักสี่เสาทำจากคอนเกรีตตั้งอยู่ ส่วนที่ใหม่กว่าของมัสยิดสร้างขึ้นในทศวรรษ 1930 ประดับด้วยกระจกที่ทุบให้แตก ส่วนแท่นมิมบัร มีขนาด 3 × 1.38 เมตร

ในงานฉลองครบรอบมัสยิด 100 ปี ในเดือนตุลาคม 2008 Shodiq Pasadigoe นายอำเภอตานะฮ์ดาตาร์ ได้กล่าวว่ามีมัสยิดอีกสองแห่งในสุมาตราตะวันตกที่สร้างให้คล้ายกับมัสยิดราโอราโอ คือ มัสยิดซาดะฮ์ในตานะฮ์ดาตาร์ และมัสยิดใหญ่โกโตบารูในอำเภอโซลกใต้

## อ้างอิง

### บรรณานุกรม

* 
* 
* 
* 
* 
* 
* 

## แหล่งข้อมูลอื่น
* Masjid Raya Rao Rao  Official website of Rao Rao Mosque
ชีล่า เอติม

**ชีล่า เอติม** ( , เกิด ค.ศ. 1991) เป็นนักแสดง นักร้อง นักแต่งเพลง และนักเขียนบทละครชาวยูกันดา-อังกฤษ เธอเปิดตัวเป็นนักแสดงอาชีพในปี ค.ศ. 2013 ที่ เช็คสเปียร์โกล้บ ในเรื่อง *[[The Lightning Child|เดอะไลท์นิงชายด์]]* ซึ่งเป็นละครเพลงที่เขียนโดย เช วอล์คเกอร์ ครูสอนการแสดงของเธอ 

จากบทบาทบนเวทีที่ได้รับการยกย่องในไตรภาคเช็คสเปียร์ที่แสดงด้วยหญิงล้วนของ ดอนมาร์ แวร์เฮ้าส์ ในปี ค.ศ. 2016 เป็นต้นมา เอติมก็ได้รับรางวัลลอเรนซ์ โอลิเวียรื อวอร์ด 2018 สาขานักแสดงสมทบหญิงยอดเยี่ยมในละครเพลงจากการรับบท มาริแอน เลน ในภาพยนตร์ดั้งเดิมเรื่อง *[[Girl from the North Country (musical)|เกิร์ลฟรอมเดอะนอร์ธคันทรี]]* เธอแต่งเพลงสำหรับโปรดักชั่นหลายเรื่องและแสดงละครเวทีเรื่อง *อันกุส* ของเธอที่งาน เอดินเบิร์กเฟสติวัลฟรินจ์ 2019 นอกจากนี้ เธอยังได้รับเลือกให้แสดงในซีรีส์ทางโทรทัศน์หลายเรื่อง รวมถึงซีรีส์ที่ถูกยกเลิกเรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* ซีรีส์ภาคต่อ *[[Game of Thrones#Bloodmoon|บลัดมูน]]*, *[[The Pale Horse (TV series)|เดอะเพลซฮอร์ส]]* ของบีบีซีและ*[[The Underground Railroad (miniseries)|ดิอันเดอร์กราวนด์เรลโร้ด]]* ของเอมาซอน ที่กำกับโดย แบร์รี่ เจนกินส์ ในปี ค.ศ. 2021 เธอได้แสดงในละครกีฬาที่ประสบความสำเร็จของเย็ตฟลิกซ์เรื่อง *[[Bruised (film)|บรูสด์]]* กำกับและอำนวยการสร้างโดย แฮลลี เบร์รี ในปี ค.ศ. 2022 เธอได้รับรางวัลลอเรนซ์ โอลิเวียรื อวอร์ดอีกรางวัลหนึ่ง ซึ่งคราวนี้เป็นสาขานักแสดงนำหญิงยอดเยี่ยม จากการแสดงของเธอในละครเรื่อง *[[Constellations (play)|คอนสเตลเลชัน]]*

## อ้างอิง
 

## แหล่งข้อมูลอื่น

*
* ชีล่า เอติม ที่ซูเทอรี วอยส์
* [ชีล่า เอติม แสดงในเรื่อง 'Tight Connection to My Heart' ของบ็อบ ดีแลนบนยูทูบ (The Old Vic)
*https://www.youtube.com/watch?v=9ziGJUVL7q4 โว้กมีท: ชีล่า เอติม บนยูทูบ (โว้กบริติช)

หมวดหมู่:นักแสดงยูกันดา 
หมวดหมู่:บุคคลที่เกิดในปี พ.ศ. 2524
มสรูรมนเทียร

**หมู่มนเทียรมสรูร** (อักษรโรมัน: Masrur หรือ Masroor) เป็นโบสถ์พราหมณ์ตัดสินอายุศตวรรษที่ 8 ตั้งอยู่ในหุบเขากังครา ในรัฐหิมาจัลประเทศ ประเทศอินเดีย หันหน้าออกตะวันออกเฉียงเหนือ สร้างขึ้นด้วยสถาปัตยกรรมโบสถ์พราหมณ์แบบนคร ถึงแม้หมู่มนเทียรที่หลงเหลือในปัจจุบันจะมีขนาดใหญ่โต แต่การค้นคว้าทางโบราณคดีเสนอว่าศิลปินและสถาปนิกในอดีตมีแผนที่ใหญ่กว่านี้มากในการจะสร้างหมู่มนเทียรนี้ และหมู่มนเทียรที่เห็นในปัจจุบันยังสร้างไม่เสร็จตามแผน งานแกะสลักและประติมากรรมส่วนใหญ่ของมนเทียรในปัจจุบันได้สูญหายไปแล้ว รวมถึงหมู่มนเทียรยังมีร่องรอยความเสียหายที่อาจจะมาจากเหตุแผ่นดินไหว

มนเทียรสร้างขึ้นโดยการแกะสลักหินใหญ่ก้อนเดียวเป็นศิขร และตรงกลางมีสระน้ำศักดิ์สิทธิ์ตามคัมภีร์การสร้างมนเทียร มนเทียรมีทางเข้าสามทางทางตะวันออกเฉียงเหรือ ตะวันตกเฉียงเหนือ และตะวันออกเฉียงใต้ ในจกนวนนี้มีเพีนงจุดเดียวที่สร้างเสร็จสมบูรณ์ หลักฐานที่พบยังเสนอว่ามีการจะก่อสร้างทางเข้าออกที่สี่ ซึ่งสร้างไม่เสร็จ หมู่มนเทียรสร้างขึ้นตามแผนกริดสี่เหลี่ยมจัตุรัส (square grid) โดยมีมนเทียรหลักล้อมรอบด้วยมนเทียรหลังเล็ก ๆ ตามแบบแผนแบบมณฑล ครรภคฤห์ของมนเทียรหลักสร้างตามแปลนแบบสี่เหลี่ยมจัตุรัส เช่นเดียวกับศาลย่อย ๆ และส่วนมณฑป มนเทียรยังประดับด้วยงานแกะสลักและประติมากรรมแสดงภาพของเทพเจ้าและเนื้อหาจากปุราณะในศาสนาฮินดู

มีรายงานการค้นพบมนเทียรครั้งแรกโดย Henry Shuttleworth ในปี 1913 ที่ซึ่งนำไปสู่ความสนใจโดยบรรดานักโบราณคดี Harold Hargreaves จากกรมสำรวจโบราณคดีได้ทำการสำรวจหมู่มนเทียรด้วยตนเองในปี 1915 ศาสตราจารย์ด้านประวัติศาสตร์ศิลปะผู้เชี่ยวชาญเฉพาะทางด้านสถาปัตยกรรมโบสถ์พราหมณ์แบบอินเดีน Michael Meister ระบุว่ามสรูรมนเทียรสร้างขึ้นด้วยสถาปัตยกรรมแบบ "ภูเขา" ซึ่งแทนภาพของโกที่มีภูเขาล้อมรอบ

## อ้างอิง

## บรรณานุกรม
*
*
*
* Stella Kramrisch, *Hindu Temple: Vols 1 and 2*, , Princeton University Press
* Michael W. Meister, *Encyclopaedia of Indian Temple Architecture*, 
* S.L. Nagar, The temples of Himachal Pradesh. New Delhi: Aditya Prakashan.
*
*
*
*
*
*
*
*
*Dehejia, V. (1997). *Indian Art*. Phaidon: London. .
*
*
*
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*
*
*
*
*
*
*
*
*
*
*
*
วัดป่าขอม

**วัดป่าขอม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 27 ไร่ 1 งาน 18 ตารางวา

วัดป่าขอม เดิมเรียกว่า **วัดป่าขัน** ตามตำนานพื้นเมืองเล่าว่าวัดนี้สร้างโดยพระนางเลือดขาว ส่วนในหนังสือกัลปนาวัดจังหวัดพัทลุงในสมัยอยุธยา กล่าวถึงวัดนี้ว่าพระมหาอินทร์ได้สร้างวิหารขึ้นที่วัดป่าขัน (ป่าขอม) และเข้าใจว่าได้เดินทางไปยังกรุงศรีอยุธยาขอพระราชทานญาติโยมผู้มีจิตศรัทธาเป็นข้าวัด โดยไม่ต้องเสียส่วยให้แก่หลวงอีกต่อไป ในสมัยอยุธยาวัดป่าขอมมีพื้นที่กัลปนาวัดประมาณ 200 ไร่ ต่อมาวัดร้างไปนานจนกระทั่ง พ.ศ. 2479 หลวงพ่อเปลี่ยนและแม่ชีเลื่อนได้บูรณะวัดขึ้นใหม่  สำนักงานพระพุทธศาสนาแห่งชาติระบุว่าตั้งวัดเมื่อวันที่ 22 มิถุนายน พ.ศ. 2100 วัดได้รับพระราชทานวิสุงคามสีมาเมื่อ พ.ศ. 2320

อาคารเสนาสนะที่สำคัญ ได้แก่ อุโบสถก่ออิฐถือปูน มีกำแพงแก้วล้อมรอบทั้ง 4 ด้าน มีพระพุทธรูปปูนปั้น ปางป่าลิไลยก์  ภายในมีพระประธานและพระพุทธรูปปูนปั้นปางมารวิชัย จำนวน 4 องค์ ฝีมือช่างพื้นเมือง มีเจดีย์ตั้งอยู่ด้านหลังอุโบสถ ก่ออิฐถือปูนปัจจุบันหักพังลงเหลือเพียงฐานเป็นรูปสี่เหลี่ยมจัตุรัสขนาด 10x10 เมตร สูงจากพื้นที่ประมาณ 4 เมตร เล่ากันว่าเดิมเป็นเจดีย์รูปแบบเดียวกันกับพระบรมธาตุเจดีย์นครศรีธรรมราช เมื่อสมัยที่เจดีย์พังทลายลงไปทางทิศตะวันตกได้พบถ้วยชามพระพุทธรูป และเงินตรานโมเป็นจำนวนมาก นอกจากนั้นในวัดยังมีอนุสาวรีย์พ่อจอมสิทธิชัย ปั้นด้วยปูน

## อ้างอิง

ป่าขอม
หมวดหมู่:โบราณสถานในจังหวัดพัทลุง
วัดขุนหลวงนิมิต

**วัดขุนหลวงนิมิต** หรือ **วัดทุ่งขุนหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหารเทา อำเภอปากพะยูน จังหวัดพัทลุง

วัดขุนหลวงนิมิตเป็นวัดโบราณ ไม่ปรากฏหลักฐานว่าสร้างขึ้นในสมัยใดอย่างแน่ชัด ตามตำนานกล่าวว่า เมื่อพระเจ้าศรีธรรมาโศกราช เจ้าเมืองนครศรีธรรมราชได้สร้างพระบรมธาตุเจดีย์ มีการนำทรัพย์สมบัติขนไปสร้างพระเจดีย์ ระหว่างหยุดพักแรม มีพวกโจรเข้ามาปล้น แต่ขุนหลวง ได้ใช้กลอุบายขนทรัพย์สินซ่อนไว้ในคลอง หลังจากนั้นเมื่อขับไล่โจรได้แล้ว ก็พอดีได้ทราบข่าวการสร้างพระธาตุเสร็จสิ้นแล้ว จึงนำทรัพย์สมบัติขึ้นมาจากคลอง แล้วให้สร้างวัดขึ้นบริเวณนั้นเรียกว่า "วัดทุ่งขุนหลวง” ตามประวัติในทำเนียบวัดของอำเภอปากพะยูน ระบุสร้างขึ้นเมื่อ พ.ศ. 2171 ต่อมาได้กลายเป็นวัดร้าง จนกระทั่ง พ.ศ. 2467–2468 มีพระสงฆ์จากวัดเสื้อเมือง จังหวัดสงขลา ร่วมมือกับชาวบ้านบูรณะวัดขึ้นใหม่ กรมศิลปากรประกาศขึ้นทะเบียนในราชกิจจานุเบกษา เมื่อวันที่ 8 มีนาคม พ.ศ. 2478

อาคารเสนาสนะที่สำคัญ ได้แก่ กุฏิไม้ทรงปั้นหยาผสมบรานอ ขนาดกว้าง 30 เมตร ยาว 10 เมตร ยกใต้ถุนสูง หันหน้าไปทางทิศใต้ ปูชนียวัตถุที่สำคัญ ได้แก่ พระประธาน เป็นพระพุทธรูปปางมารวิชัยประดิษฐานในศาลาการเปรียญ ปัจจุบันได้ซ่อมแซมใหม่จึงดูผิดส่วนไปมาก ของเดิมมีเฉพาะพระพักตร์เท่านั้น เป็นฝีมือช่างท้องถิ่นสมัยอยุธยา ขนาดหน้าตักกว้าง 2 เมตร สูง 4 เมตร ชาวบ้านเรียกว่า "ยายทองตาหลวง" หรือ "ตาหลวงยายทอง"

## อ้างอิง

ขุนหลวงนิมิต
หมวดหมู่:โบราณสถานในจังหวัดพัทลุง